Gansbaai Courant -Skietgereed vir 2013 | Xplorio Xplorio
Skietgereed vir 2013Published: 07 February 2013, By: Gansbaai Courant, Category: Gansbaai Community
'n Paar van Gansbaai Pistoolklub se "skerpskutters" ("nie sluipskutters!" - Francois de Jongh) tydens verlede Saterdag se oefensessie by die skietbaan Dis nou nie "skietgereed" vir oorlog nie, maar vir Gansbaai Pistoolklub se gereelde byeenkomste op Saterdae. "Ons het op 12 Januarie weer met ons byeenkomste begin en kennis kan nou reeds geneem word dat ons weer eens 'n gesellige Opedag in Maart vanjaar beplan," vertel Alec Kitley, voorsitter van die klub. Gansbaai Pistoolklub is vanjaar in hul 19de bestaansjaar, ná die stigting van die klub op 10 Februarie 1994, en sake verloop steeds vlot met hul ledetal wat op 42 staan. Aansluitingsfooie en jaargelde is minimale bedraggies en inskrywingsvorms is by Gansbaai Inligtingsentrum beskikbaar. Volledige veiligheidsmaatreëls, baanprosedures en wenke is ook op die vorms aangebring.
Oefentye is elke Saterdag vanaf 08:00 tot ongeveer 10:30. Kinders met windbukse is eweneens welkom.
Enige navrae kan aan ondervoorsitter Andy Hammond by 028-384-2062 gerig word, of aan voorsitter Alec Kitley by 028-384-0335 of 083-379-2275.